<classify> Akizungumza na gazeti hili kwa njia ya simu jana, Maxime alisema haoni kama timu yake itashindwa kumaliza angalau kwenye nafasi mbili za juu kwani bado ana kikosi imara.Kutoongoza ligi haimaanishi kwamba umeondoka kwenye mbio za kumaliza nafasi za juu, bado ninanafasi hata ya kutwaa ubingwa naamini kwani kikosi changu kizuri, alisema.Mtibwa Sugar ipo nafasi ya nne kwenye msimamo wa ligi hiyo ikiwa na pointi 33 chini ya Simba na Azam zenye pointi 42 katika nafasi ya pili na ya tatu huku kinara wa ligi hiyo Yanga ikiwa na pointi 43.Mwishoni mwa wiki hii ilikuwa icheze na Yanga mechi ya ligi lakini imeahirishwa mpaka Yanga itakapomaliza mechi yake ya Ligi ya Mabingwa dhidi ya Cercle de Joachim ya Mauritius.Sijakata tamaa, tuko nyuma kwa tofauti ya pointi kumi dhidi ya vinara wa ligi lakini kwenye mpira lolote linawezekana hiyo sio sababu ya kushindwa kufika tunapotaka, tutafika, alisema.Mtibwa Sugar iliwahi kutwaa ubingwa mara mbili mwaka 1999 na 2000 na tangu wakati huo imeshindwa kufurukuta kutwaa tena taji hilo.Mara zote imekuwa ikianza vizuri kwa kuongoza na kuporomoka siku hadi siku kadiri ligi inavyokwenda ukingoni. Maxime aliyewahi pia kuichezea timu hiyo na kusaidia kutwaa ubingwa kwa miaka hiyo miwili alisema hilo halitajitokeza msimu huu.Kwenye mpira kuna mambo mengi wote tunafahamu lakini mimi naamini makosa ya miaka ya nyum ahayawezi jirudia tena kwenye timu yetu, alisema.  <topic>: MICHEZO 